# DECIZIA ETAPEI DE ÎNCADRARE

## Nr. xx din xx.10.2018

Ca urmare a solicitării de emitere a acordului de mediu adresate de **SC BUILDING PRODUCTS SRL prin SLUBCIACOVSCHI LEONARD**, cu sediul/domiciliul în municipiul Gura Humorului, strada G-ral Grigorescu, nr.1bis, județul Suceava, înregistrată la APM Suceava cu nr. 11070/15.10.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului Uniunii Europene și a Consiliului din 16.04.2014 de modificare a Directivei 2011/92/UE** privind evaluarea efectelor anumitor proiecte publice și private asupra mediului,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.10.2018, că proiectul „**Construire hală de producție P+1E“**, amplasat in municipiul Gura Humorului, strada Carierei, nr.62, județul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. **Caracteristicile proiectului**

a) Proiectul se încadrează în prevederile Hotărârii Guvernului nr. 445/2009, anexa nr. 2 pct. 10, lit. a - proiecte de dezvoltare a unităților/zonelor industriale;

b) Proiectul nu face obiectul prevederilor O.M. nr.19/2010 privind evaluarea adecvată a efectelor potențiale a investiției asupra ariilor naturale protejate de interes comunitar;

c) Obiectivele investiției nu sunt amplasate în zone geografice sensibile sau în zone de protecție specială:amplasamentul este situat în intravilanul orașului Gura Humorului, strada Carierei, nr.62, județul Suceava, pe terenul propietate privată cu o suprafață totală de 3556 mp, apartinând SC BUILDING PRODUCTS SRL prin Slubciacovschi Leonard, conform CU 65/12.04.2018, eliberat de primăria orașului Gura Humorului .

d) Prin mărimea și tehnologia utilizată prin proiect , la punerea în funcțiune a acestuia nu va fi afectată calitatea factorilor de mediu prin emisii poluante.

Se propune: **„*Construire hală de producție P+1E*“*.***

***Descrierea proiectului***

Terenul cu o suprafață totală de 3556 mp, este propietate privată a SC BUILDING PRODUCTS SRL în baza contractului vanzare-cumpărare 2360/16.11.2016 și este amplasat în intravilanul orașului Gura Humorului, strada Carierei, nr.62, în zona industrială, județul Suceava; folosința acuală a acestuia fiind de teren liber.

##### Investiţia ce face obiectul prezentului proiect, presupune realizarea unei hale de producție, compartimentată astfel: hala de producție propriu-zisă cu Sc = 493,43 mp, corp centrală termică cu Sc = 27 mp, platformă betonată pentru depozitare lemne cu Sc = 80 mp, platformă pentru buncăr depozitare rumeguș, cu Sc = 15 mp, platformă pentru amplasare pubele gunoi cu Sc = 3 mp.Deasemeni imobilul va fi dotat cu grupuri sanitare, magazie,spațiu de luat masa, baie, vestiare.

##### Suprafață totală construită la sol de 618,43 mp.

Beneficiarul urmărește fabricarea unor elemente de dulgherie și tâmplărie/construcții de instalații vânătorești.Instalațiile vânătorești sunt produse (articole) din lemn brut sau prelucrat și sunt mobile in sensul ca se pot ansambla la fata locului fiind usor de transportat si montat.

Vor fi două linii de producție: un flux pentru scări foarfecă; scări pentru goană; scară sprijinită; căsute din lemn ; hrănitori animale sălbatice, mobilier rustic de gradina, iar celălalt flux producție pentru observator „deschis” pentru vinatoare, observator „universal” ; cabina refugiu; refugii de vinatoare; casute pentru pescuit; custi caini; căsute păsărele.

Materia primă si auxiliare : cherestea, șuruburi, feronerie.Rumegușul rezultat în urma procesului tehnologic este preluat prin contract de către furnizorul de energie termică.

*Aceste instalatii vinatoresti nu afecteaza mediul inconjurator ele fiind impregnate cu substante fungicide pe baza de apa.*

Pentru procesul de productie se folosesc următoarele utilaje:

- compresor - care asigură presiunea de aer pentru masina de rindeluit la 4 fete si pistoalele industriale de infiletat aflate deasupra instalatiei de executat panouri din lemn si a meselor de montaj.

* Banzic vertical care asigură tăierile circulare si drepte pentru sabloane si elemente

de dimensiuni reduse, necesare in procesul de productie.

* Ferăstrăul pendular 220v TITAN (mobil) care asigură tăierea elementelor mici de

legatură la geamuri si obloanele căsutelor din lemn.

* Masina de slefuit cu banda (slaif) care asigură tesirea muchiilor ascutite la elemente

scurte si capete de rigle.

* Masina de ascutit cutite care este folosită pentru deservirea masinii de rindeluit la 4

fete, masinii de rindeluit la grosime si a abrichtului aflate in imediata apropiere.

* Exhaustoarele mobile care preiau rumegusul si praful de la masinile de prelucrare si

pe culoarul din mijlocul halei, sacii sunt scosi pe usa principala de acces si dusi la rampa de depozitare.

Vecinătăți:

* Nord – teren liber- domeniu public al orașului Gura Humorului;
* Sud– teren Statul Român, Ocolul Silvic Gura Humorului;
* Est – teren liber proprietatea Liteanu Constantin;

- Vest – strada carierei, nr.62;

Regim de înălțime propus P+1E

*Echiparea edilitară*

*Alimentarea cu apă* - Alimentarea cu apă a hălii de producție propuse se va realiza printr-un branșament la rețeaua de alimentare cu apă existentă a orașului si contorizarea consumurilor intr-un camin de apometru general si contorizare individuală pe constructie.

*Canalizare* – Apele uzate menajere provenite de grupurile sanitare prin instalația interioară de canalizare vor fi evacuate în rețeaua existent a orașului.

*Alimentarea cu caldură –* In vecinătatea zonei studiate există conducte de alimentare cu gaze naturale apartinând operatorului regional de furnizare a acestora . Pentru incălzirea spațiilor și prepararea apei calde menajere se vor prevedea centrale ce vor funcționa pe gaz metan sau curent.

*Alimentarea cu energie electrică* **-** Pe amplasament există retea de joasă tensiune , proprietatea beneficiarului fiind pretabilă pentru bransamentul electric.

*Protectia mediului* **-** depozitarea, sortarea şi evacuarea deşeurilor se va face in mod controlat, in spatii special amenajate. Lucrările de construcție vor fi sub strictă supraveghere și limitarea (deșeuri, zgomot,etc.) afectării mediului. Titularii investitiei vor incheia contract de salubritate cu serviciul de specialitate din localitate.

Imobilul ce urmează a se construi nu este în măsură să afecteze cadrul natural pe durata existenței și execuției acestuia. Soluțiile constructive nu vor folosi sau produce agenți poluanti pentru apă , aer și sol.Rezultatele consumurilor de orice fel care vor avea loc pe amplasament, vor fi colectate, filtrate, epurate conform prescripțiilor actuale referitoare la protecția mediului.

La finalizarea lucrărilor de construire se vor amenaja toate spațiile verzi și se vor aduce la forma inițială.

*Accesul auto și pietonal* **-** Teritoriul studiat are acces direct din strada Carierei. Circulaţia pe această stradă este în ambele sensuri, cu restricţie de viteză pentru toate vehiculele şi prioritate de acces pentru autovehiculele care se deplasează în acţiuni de intervenţie sau în misiuni care impun urgenţă (salvare, poliţie, jandarmerie, ISU etc.).

e) cumularea cu alte proiecte – nu este cazul;

f) utilizarea resurselor naturale – nu este cazul;

Utilitățile necesare pentru organizarea de șantier:

Apa potabilă – rețea

Energie electrică – va fi asigurată de rețeaua electrică din localitate;

Deșeuri:- principalele categorii de deșeuri care vor rezulta din activitatea de execuție a proiectului sunt:

* pământul în exces de la operațiile de săpături;
* pulberi de ciment de la operațiile de construcții și finisaje;

Pe perioada execuției, aceste deșeuri rezultate vor fi transportate de pe teren și duse la un depozit autorizat de deșeuri prin grija constructorului;

1. emisiile poluante , inclusiv zgomotul și alte surse de disconfort:

* pe perioada derulării lucrărilor de execuție pot apărea emisii;
* pulberi ciment de la operațiile de construcții și finisaje;
* noxe de la mijloacele de transport a materialelor;
* pulberi de pământ de la operațiile de săpături;

Aceste emisii au un caracter provizoriu, în intervale mici de timp, luându-se măsuri pentru reducerea acestora (stropiri, program de lucru adaptat pentru execuția lucrărilor și operațiuni de transport, folosirea unor mijloace de transport performante,etc.).

* în perioada lucrărilor de construcții, zgomotul va fi generat de utilajele de excavație și

mijloacele de transport și se va avea în vedere utilizarea unor utilaje silențioase, cu un grad ridicat de fiabilitate și randament ridicat;

1. riscul de accident: pe perioada execuției și funcționării obiectivului este redus, nu se

utilizeazaă substanțe periculoase, alimentarea utilajelor cu carburanți se face numai de la stațiile de distribuție carburanți autorizate.

**2.** **Localizarea proiectului**

* utilizarea existentă a terenului: conform certificatului de urbanism nr. 65 din

12.04.2018, terenul destinat construcției ce face obiectul prezentei documentații tehnice este teren liber, este situat în intravilanul orașului Gura Humorului, strada Carierei , nr.62, județul Suceava.

- relativa abundență a resurselor naturale din zonă, calitatea și capacitatea regenerativă a acestora: nu este cazul.

- ariile în care standardele de calitate a mediului stabilite de legislația în vigoare au fost déjà depășite – nu este cazul.

- peisajele cu semnificație istorică, cultural și arheologică – nu este cazul.

- ariile dens populate – lucrările propuse se află în intravilanul orașului Gura Humorului.

- zone de protecție specială – nu este cazul.

**3.** **Caracteristicile impactului potențial**

* *Extinderea impactului, aria geografică și numărul de personae afectate* – lucrările ce

urmează a fi executate nu vor avea un impact negativ asupra factorilor de mediu și nu vor crea un discomfort pentru populație pe perioada execuției lucrărilor;

* *Natura impactului* – va fi cauzat de lucrările de terasamente și construcții, cu un impact

redus asupra mediului;

* *Natura transfrontieră a impactului*- lucrările propuse nu au efect transfrontieră;
* *Mărimea și complexitatea impactului* – impactul va fi redus, atât pe perioada execuției

proiectului, cât și în perioada de funcționare;

* *Probabilitatea impactului* – impact redus pe perioada de execuție și în perioada de

funcționare a obiectivului;

* *Durata, frecvența și reversibilitatea impactului* – impact redus, pe perioada de

execuție și în perioada de funcționare a obiectivului.

* *Cumularea impactului cu impactul altor proiecte existenteși/sau aprobate* – în zona

respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

* *Posibilitatea de reducere efectivă a impactului* – prin utilizarea de tehnologii curate, cu

impact cât mai redus asupra factorilor de mediu și asupra populației.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Proiectul propus nu este amplasat în arie naturală protejată, nu afectează direct sau indirect nici o arie protejată de interes comunitar.

Condiţiile de realizare a proiectului:

- Investiția se va realiza cu respectarea documentației tehnice depuse precum a legislației de mediu în vigoare și a avizelor menționate în Certificatul de urbanism nr.65 din 12.04.2018, emis de orașul Gura Humorului;

- conform art.22, alin 1 din HG nr.445/2009, în situația în care, după emiterea acordului de mediu și înaintea obținerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecția mediului emitentă asupra acestor modificări;

- se vor respecta cu strictețe limitele și suprafetele de lucru, modul de depozitare a materialelor și a rutelor alese pentru transport;

- se vor amenaja locuri de stocare în condiții de siguranță pentru mediu și sănătatea umană a deșeurilor ce vor rezulta din executarea lucrărilor și se va asigura gestionarea corespunzătoare a acestora în conformitate cu prevederile Legii nr.211/2011.Deșeurile reciclabile colectate pe categorii, conform prevederilor legale , se vor valorifica către firme specializate în colectare/reciclare.Deșeurile menajere se vor colecta și preda la operatorii locali de salubritate autorizați;

- nivelul de zgomot generat de desfășurarea lucrărilor se va încadra în prevederile STAS 10009/1988- acustică urbană;

- la finalizarea lucrărilor se vor îndepărta resturile de material și se va reface cadrul natural afectat de execuția lucrărilor;toate suprafețele de teren afectate vor fi refăcute și redate la folosința inițială;

- neafectarea calității factorilor de mediu pe perioada derulării lucrărilor investiției și după punere în funcțiune a obiectivului;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

Condiții impuse pentru organizarea de șantier:

- împrejmuire din panouri demontabile în jurul obiectivului;

- amplasarea unui WC ecologic;

- racorduri provizorii de apă și energie electrică.

- este necesar să se stabilească o suprafață destinată spațiilor pentru personalul de

șantier- baracă muncitori - birou, loc servit masa, vestiar;

- amplasarea unei magazii pentru depozitarea tuburilor și a materialelor de construcție ce urmează a fi utilizate în proiect;

* se va avea în vedere execuția rapidă a lucrărilor și încadrarea în termenul de realizare

a investiției;

* utilajele de construcții se vor alimenta cu carburanți numai de la stații de distribuție

carburanți autorizate;

* întreținere utilajelor/mijloacelor de transport (spălarea lor, efectuarea de reparații,

schimbare de ulei) se vor face numai la service-uri autorizate;

* titularul are obligația de a urmări modul de respectare a legislației de mediu în vigoare

pe toată perioada de execuție a lucrărilor și să ia toate măsurile necesare pentru a nu se produce poluarea apelor subterane, de suprafață, a solului sau a aerului.

Titularul proiectului are obligația de a notifica Agenția pentru Protecția Mediului Suceava dacă intervin elemente noi necunoscute și asupra oricărei modificări ale condițiilor care au stat la baza emiterii prezentei, înainte de realizarea modificării. Prezenta decizie se poate revizui, în cazul în care se constată apariția unor elemente noi, necunoscute la data emiterii.

Prezenta decizie este valabilă pe toată perioada de aplicare a proiectului.

**La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 49 din Ord. 135 /2010 privind aprobarea Metodologiei de aplicare a evaluarii impactului asupra mediului pentru proiecte publice si private.**

**Procesul-verbal intocmit in situatia prevazută anterior se anexează si face parte integrantă din procesul-verbal de receptie la terminarea lucrărilor.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**